1. Jau saņēmām atbildi - ka savā budžetā paredzam arī licencēt **AII** – Projekta iesniedzēja X (vadošā partnera) izstrādātās 5 programmas sadarbības partneriem. Kā vadošā AII izstrādājam divas maģistra un vienu doktorantūras programmu - ar to būtu skaidrs, bet vienu integrēto bakalaura un vienu 2.līmeņa programmu, kuru apakšprogrammas izstrādā kā vadošās AII citas augstskolas - vai šīs izmaksas pilnā apjomā jāsedz **AII** – Projekta iesniedzējam X?

***Atbilde***

SAM ietvaros paredzētās darbības ir veicamas **sadarbībā ar tām augstskolām, kas ir noteiktas pedagogu izglītības attīstības plānā, tātad projekta partneriem. Visi galvenie ar projekta partneru iesaisti saistītie pamatjautājumi ir vispusīgi apskatīti** Projekta iesnieguma veidlapas aizpildīšanas metodikas  12.lpp., nodaļā “**1.9. Informācija par partneri (-iem)”.**

*Projekta partneri, ņemot vērā to reālo ieguldījumu, var būt iesaistīti projektā plānoto darbību īstenošanā atbilstoši MK noteikumu 19.punktam:*

* 1. *jaunu pedagoģijas studiju programmu izstrāde un  licencēšana;*
	2. *jauno pedagoģijas studiju programmu aprobācija, tai skaitā pieredzes apmaiņas pasākumi un mērķstipendijas studējošajiem otrā līmeņa profesionālās augstākās izglītības, maģistra vai doktora studiju programmās;*
	3. *studiju virziena „Izglītība, pedagoģija un sports” akreditācija EQAR aģentūrā;*
	4. *projekta ietvaros izstrādāto jauno pedagoģijas studiju programmu publicitāte.*

*Projekta vadošajam partnerim jeb projekta iesniedzējam un katram projekta partnerim, ņemot vērā tā plānoto reālo iesaisti noteiktu darbību īstenošanā, projekta mērķu sasniegšanai, tiek paredzēts finansējums (budžets) (no* SAM pirmajai kārtai pieejamā attiecināmā finansējuma, kas saskaņā ar MK noteikumu par projekta īstenošanu 17.4.punktu ir noteikts Latvijas Universitātei), ***proporcionāli katra partnera plānotajam ieguldījumam****.*

1. Savukārt par programmu akreditāciju EQAR - vai šeit katra AII budžetā pati plāno finansējumu visām tām programmām, kuras vēlēsies akreditēt, piem., **AII** – Projekta iesniedzējs X bez savām 5 vēl klāt divas - rezultātā kopskaitā 7? Vai arī šeit akreditācija jāparedz līdzīgi kā licencēšana, vienīgi projekta pieteikuma aizpildīšanas metodikā par akreditāciju nav minēts šis fakts kā par licencēšanu.

***Atbilde***

Projekta ietvaros plāno akreditācijas izdevumus visām programmām, kuras projekta ietvaros plānots izstrādāt un akreditēt visiem konkrētajā projektā iesaistītajiem partneriem, kuriem šīs programmas akreditācija nepieciešama, lai sasniegtu plānotajam projektam izvirzīto mērķi.

*Projekta darbības īstenošanā “studiju virziena „Izglītība, pedagoģija un sports” akreditācija EQAR aģentūrā”, atbilstoši MK noteikumu 19.punktam, var tikt iesaistīti projekta partneri.*

Akreditācijas izmaksas tiek plānotas kopējā projekta budžetā, nav nepieciešams projekta iesniegumā šīs izmaksas dalīt pa partneriem.

Finanšu līdzekļu vadība un projekta budžeta pārvaldība ir projekta iesniedzēja pienākums un atbildība, ciešā sadarbībā ar konkrētā projekta partneriem, sadarbības līgumā ar katru no partneriem paredz sadarbības un savstarpējo norēķinu kārtību.

1. Saskaņā ar IZM informatīvo ziņojumu “Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā” 3.attēlu "Studiju sadalījums pa studiju programmām", ir noteikts, cik stipendiju skaits gadā un kādās programmās ir atbalstāms katrai augstskolai:

***Vai šo norādīto stipendiju skaitu katra attiecīgā AII plāno projekta iesniegumā sava budžeta ietvaros?***

Piemēram, LiepU nav vadošais partneris nevienai 2.līmeņa prof.augst.izglītībai, bet viņu noteiktais stipendiju skaits gadā ir 15, vai tas viņiem jāieplāno savā budžetā? Tāpat ar kopīgo doktorantūras programmu - vadošā AII ir LU, taču to izstrādā visas AII kopā, tātad paredzētās 2 stipendijas katrai AII tiek plānotas katras AII budžetā?

***Atbilde\****

Jā, mērķstipendijas plāno katra AII savā budžetā atbilstoši informatīvā ziņojuma 3.attēlā norādītajam. Tātad, LU – kopā 27 stipendijas (15 + 10 + 2), DU 17 stipendijas (15 + 2), LiepU 17 stipendijas (15 + 2) un RTA 2 stipendijas.

LiepU, kā arī RTA un DU projekta iesniegumā ir jāsniedz skaidrojums, ka mērķstipendijas tiks maksātas šo augstskolu studējošajiem, kas tiks iesaistīti to studiju programmu aprobācijā, kuru izstrāde tiks nodrošināta citas augstskolas projekta ietvaros, kurā LiepU, RTA un DU ir sadarbības partneris.

1. Saskaņā ar informatīvo ziņojumu “Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā” 3.attēla sasaisti ar 6.lpp. norādītu par katras programmas mērķstipendijas nodrošināšanu struktūrfondu ietvaros.

Ziņojuma 3.attēlā ir norādīts stipendiju skaits gadā un gan 2.līmeņa prof.augst.izgl.studiju programmai, gan maģistra programmai ir norādīts - uz vienu gadu divas uzņemšanas, tātad izprotam, ka stipendijas maksājam norādītajam cilvēku skaitam vienu gadu. Taču doktora studijām - uz diviem gadiem vienai uzņemšanai - tātad maksājam 2 stipendijas divus gadus, atbilstoši MK noteikumos noteikto summu 20.1.2.2. punktā mēnešos reizinot ar gada mēnešu skaitu un reizinot ar 2 gadiem.

***Atbilde\****

Attiecībā uz 2.līmeņa profesionālās augstākās izglītības studiju programmu un maģistra programmu informatīvajā ziņojumā norādītais - *uz vienu gadu divas uzņemšanas* nozīmē to, ka šajās programmās katru gadu plānota viena uzņemšana un **katras uzņemšanas gadā** paredzēts maksāt stipendijas 15 studentiem. Stipendijas maksāšanas ilgums vienam konkrētajam (unikālajam) studentam ir 1 gads. Tas ir tāpēc, ka 2.līmeņa profesionālās augstākās izglītības studiju programma tiek īstenota vienu gadu un arī maģistra studiju programmu var īstenot vienu gadu.

Attiecībā uz doktora stipendijām – jā, maksā 2 stipendijas divus gadus.

Pēc būtības visās studiju programmās stipendijas var maksāt maksimāli 2 gadus, atšķirība ir tāda, ka doktora stipendijas var maksāt vienam un tam pašam studentam 2 gadus, bet 2.līmeņa profesionālās augstākās izglītības studiju programmas un maģistra programmas konkrētajam studentam stipendiju var maksāt vienu gadu (ja maģistra studiju programmas ilgums būs 2 gadi, tad stipendiju vienam un tam pašam studentam var maksāt 2 gadus).

1. Tāpat nav vienota izpratne starp AII par mēnešu skaitu gadā atbilstoši studiju programmām attiecībā uz mērķstipendijām - vai tās rēķina 12, 11 vai 10 mēnešus gadā.

***Atbilde\****

Stipendiju piešķiršanas maksimālo laiku nosaka atbilstoši 2004.gada 24.augusta Ministru kabineta noteikumu Nr.740 “Noteikumi par stipendijām” 4.punktam:

4. No augstākās izglītības iestādes stipendiju fonda var piešķirt:

4.1. stipendiju studiju programmas apguvei:

4.1.1. bakalaura studiju programmas, profesionālās augstākās izglītības programmas, maģistra studiju programmas studentam un rezidentam medicīnā — **10 mēnešus gadā** (stipendiju nepiešķir jūlijā un augustā);

4.1.2. doktora studiju programmas studentam — **11 mēnešus gadā** (stipendiju nepiešķir augustā).

\* Atbildes uz 3., 4. un 5.jautājumu sagatavotas sadarbībā ar Izglītības un zinātnes ministriju.

1. Ko darīt un uz kāda līguma pamata drīkst norēķināties ar ekspertiem?

MK noteikumi paredz, ka to drīkst darīt ar 0,3 slodzi, taču ekspertam reāli tik daudz laiks šajā projektā un darbībā neaizņems, tātad tas nav variants.

Ja viņi ir uz uzņēmuma līguma pamata vai ir jābūt iepirkuma procedūrai tad, ja līgums atsevišķi nepārsniegtu 500eiro, bet kopējā summa par visiem līgumiem pārsniegtu 1000eiro.

Taisot iepirkumu, ekspertiem jābūt pašnodarbinātās personas statusam un tas nozīmē, ka, ja ekspertam nav šī statusa, tad viņu nevar ņemt, jo viņš nesanāk juridiski pareizā statusā?

Vai opcija būtu arī autoratlīdzības līgums, lai norēķinātos ar ekspertiem. Kādi vēl varētu būt risinājumi šai situācijai?

***Atbilde***

Atbildot uz jūsu jautājumu, sniedzu sekojošus komentārus:

1. Lai norēķinātos ar ekspertu, atkarībā no plānotās eksperta noslodzes un tam paredzētā darba uzdevuma, jūs varat izmatot sekojošas iespējas;
	1. **Eksperta darba izmaksas iekļaut “Projekta īstenošanas personāla atlīdzības izmaksās” .** Šajā gadījumā ir jāievēro 2018.gada 09.janvāra MK noteikumu Nr.27 35.punkta prasības (eksperta slodze ne mazāka kā 0,3).

Uzņēmuma līguma slēgšanas nosacījumiem ir jābūt saskaņā ar augstskolas definētajām iekšējām procedūrām un normatīvajiem aktiem.

|  |  |
| --- | --- |
| 3.1. | Projekta īstenošanas personāla atlīdzības izmaksas |
| 3.1.1. | **Projekta īstenošanas personāla atlīdzības izmaksas (uz darba līguma pamata)***MK noteikumu 20.1.1.2.punkts.* *Projekta īstenošanas personāla (konsultanti, eksperti, un citi speciālisti, tai skaitā ārvalstu) atlīdzības izmaksas (izņemot virsstundas) MK noteikumu 19.1., 19.2. un 19.4.  apakšpunktā minēto atbalstāmo darbību īstenošanai* |
| 3.1.2. | **Projekta īstenošanas personāla izmaksas uzņēmuma/pakalpojuma līguma gadījumā***MK noteikumu 20.1.7.punkts.**Pakalpojumu izmaksas, tai skaitā …. ekspertu, konsultantu un citu speciālistu, tai skaitā ārvalstu, izmaksas šo noteikumu 19.1., 19.2. un 19.4. apakšpunktā minēto atbalstāmo darbību īstenošanai* |

* 1. **Eksperta darba izmaksas iekļaut “Pakalpojumu izmaksās”**

|  |  |
| --- | --- |
| **13.** | **Pārējās projekta īstenošanas izmaksas** |
| 13.1. | **Pakalpojumu izmaksas***MK noteikumu 20.1.7.punkts.* *Pakalpojumu izmaksas, tai skaitā tulkošanas izmaksas MK noteikumu 19.1., 19.2. un 19.3.apakšpunktā minēto atbalstāmo darbību īstenošanai, juridisko pakalpojumu izmaksas MK noteikumu 19.1. apakšpunktā minēto atbalstāmo darbību īstenošanai, ekspertu, konsultantu un citu speciālistu, tai skaitā ārvalstu, izmaksas MK noteikumu 19.1., 19.2. un 19.4. apakšpunktā minēto atbalstāmo darbību īstenošanai, projekta vadības personāla izmaksas MK noteikumu 19.5. un 19.6. apakšpunktā minēto atbalstāmo darbību īstenošanai* |

Te kā viens no iespējamajiem risinājumiem var būt  jūsu minētais **Autoruzraudzības līgums**. Izmantojot šo  pieeju jums, kā projekta iesniedzējam ir jāspēj pamatot, ka eksperta ieguldījums ir autoratlīdzības objekts un atbilst Autortiesību likumā noteiktajām normām.

## Izvēloties šo risinājumu, jums kā projekta iesniedzējam, augstāk minētais pamatojums ir jāiekļauj projekta iesnieguma **2.1.punktā “Projekta īstenošanas kapacitāte” (**Īstenošanas kapacitāte)

* 1. **No Netiešajām projekta izmaksām**. Izvēloties šo variantu, eksperta iesaistes slodzes apjoms nav būtisks. Par Netiešo izmaksu izlietojumu projekta iesniedzējam nav jāsniedz detalizēta atskaite.

Vienīgi jūs, kā projekta iesniedzējs, plānojot eksperta ieguldījuma apjomu un specifiku, normatīvo regulējuma ietvaros, varat veikt optimālā risinājuma izvēli!